# Andrej Smole

### Iz Wikipedije, proste enciklopedije

Andrej Smole, zbiratelj in zapisovalec slovenskih pesmi, * 18. november 1800, Ljubljana, † 30. november 1840, Ljubljana.

Smole je bil rojen v ljubljanski gostilni Figovec, ki sta jo vodila njegova starša Helena in Mihael Smole (1776–1806). Oče je zgodaj umrl, mati pa je prevzela gostilno in se ponovno poročila. Njen drugi mož je bil France Valentin. Andrej Smole je z materino vzpodbudo je postal trgovec, vendar pa sta ga bolj kot posli zanimala predvsem književnost ter razvoj slovenskega jezika in kulture. Zaradi boemskega življenja je bankrotiral in se pred dolžniki za več let umaknil v tujino (Nemčija, Italija, Anglija). Po vrnitvi je leta 1833 kupil dolenjski dvorec Prežek, vendar pa ni bil ravno zgleden gospodar. V njem je pogosto veseljačil z vrstnikom, sodelavcem in prijateljem Francetom Prešernom. Zbiral in zapisoval je slovenske pesmi in jih nekaj tudi objavil (Kranjska Čbelica, 1832). Trudil se je za slovenski narodni prerod, s Prešernom sta načrtovala političen časopis, ki pa je zaradi cenzure in Smoletove prezgodnje smrti ostal neuresničen. Razvratno in lahkomiselno življenje je načelo njegovo zdravje. Umrl je 30. novembra 1840 ob praznovanju svojega godu v Prešernovi prisotnosti.

## [uredi] Zanimivosti

Spominska plošča Andreja Smoleta je bila na prvotni zgradbi gostilne Figovec, po njenem rušenju (1951) pa je dal Plečnik ploščo vzidati v obzidje Križank (Zoisova cesta, Ljubljana).

## [uredi] Viri

- http://www.preseren.net/slo/2-6_kdo_je_kdo/andrej_smole.asp
- http://www2.arnes.si/~sspvkant/smole.html
- http://www.stoletne-gostilne.si/si/gostilne/gostilna-figovec
- http://www.sentjernej.si/dediscina/dediscina.htm

Vzpostavljeno iz »http://sl.wikipedia.org../../../a/n/d/Andrej_Smole_7afb.html«

Kategoriji: Rojeni leta 1800 | Umrli leta 1840

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje